**NOTĂ DE FUNDAMENTARE**

|  |  |  |  |  |  |  |
| --- | --- | --- | --- | --- | --- | --- |
| **Secţiunea 1**  **Titlul prezentului act normativ**  **HOTĂRÂRE**  **pentru modificarea Anexei nr. 1 la Hotărârea Guvernului nr. 423/2022 privind aprobarea programelor naţionale de sănătate** | | | | | | |
| **Secţiunea a 2 – a**  **Motivul emiterii actului normativ**  **2.1. Sursa proiectului de act normativ**  Necesitatea implementării unor reglementări prin care să se asigure:   * reorganizarea Programului naţional de supraveghere şi control al bolilor transmisibile prioritare, ca urmare a încetării stării de risc epidemiologic și biologic generat de pandemia de COVID-19; * revizuirea obiectivelor Programului național de sănătate mintală și profilaxie în patologia psihiatrică în concordanță cu măsurile 4.8.4.3. și 4.8.4.5. din DA 4.8.4., OS 4.8. OG 4 din Planul național de acțiuni pentru implementarea Strategiei naționale de sănătate pentru perioada 2023 – 2030 prevăzut în anexa la HG nr. 1004/2023; * reorganizarea Programului naţional de screening organizat pentru boli cronice cu impact asupra sănătăţii publice în scopul coordonării măsurilor de testare și diagnostic precoce al cancerului și a infecțiilor cu virusul hepatitic B/C/D în condiții de asigurare și control al calității serviciilor și în acord cu recomandările internaționale. | | | | | | |
| * 1. **Descrierea situaţiei actuale**   În prezent, derularea programelor naţionale de sănătate se realizează în conformitate cu prevederile:  - titlului II din Legea nr. 95/2006 privind reforma în domeniul sănătății, republicată, cu modificările și completările ulterioare;  - Hotărârii Guvernului nr. 423/2022 privind aprobarea programelor naţionale de sănătate cu modificările și completările ulterioare;  - Normelor tehnice de realizare a programelor naţionale de sănătate publice, aprobate prin Ordinul ministrului sănătății nr. 964/2022, cu modificările și completările ulterioare;  - Normelor tehnice de realizare a programelor naţionale de sănătate curative pentru anii 2022 şi 2023, aprobate prin Ordinul președintelui Casei Naționale de Asigurări de Sănătate nr. 180/2022, cu modificările și completările ulterioare.    În cadrul Programului naţional de supraveghere şi control al bolilor transmisibile prioritare - Subprogramul naţional de testare NAAT/RT-PCR şi de secvenţiere sunt asigurate fondurile necesare pentru efectuarea testărilor RT-PCR (standard, variantă și secvențiere a genomului întregului genom SARS-CoV-2 prin tehnici NGS la cazurile pozitive selectate prin test RT-PCR specific de variantă) pentru depistarea infecţiei cu SARS-CoV-2 conform metodologiei de supraveghere, elaborată de Institutul Național de Sănătate Publică.  Testarea se realizează în cadrul laboratoarelor de specialitate din structura Institutului Național de Sănătate Publică (INSP), direcțiilor de sănătate publică județene și a municipiului București, precum și din cadrul unităților sanitare care îndeplinesc criteriile de selecție aprobate prin OMS nr. 964/2022, cu modificările și completările ulterioare.  De asemenea, implementarea Programului național de sănătate mintală și profilaxie în patologia psihiatrică vizează atingerea următoarelor obiective:   * promovarea sănătăţii mintale prin terapie ocupaţională; * asigurarea accesului la programe de sănătate mintală specifice pentru copii şi adolescenţi; * creşterea nivelului de competenţe ale specialiştilor care lucrează cu persoane cu tulburări din spectrul autist şi cu tulburări de sănătate mintală asociate şi al calităţii serviciilor medicale acordate acestora, precum şi creşterea nivelului de abilităţi şi cunoştinţe ale părinţilor şi familiilor persoanelor cu tulburări din spectrul autist şi cu tulburări de sănătate mintală asociate.     În prezent, Programul naţional de screening organizat pentru boli cronice cu impact asupra sănătăţii publice are drept obiectiv obiectiv reducerea poverii bolilor cronice cu impact asupra sănătăţii publice prin programe organizate de screening. În structura acestuia sunt prevăzute 4 subprograme după cum urmează:      a) Subprogramul de screening organizat pe baze populaţionale pentru cancerul de col uterin;      b) Subprogramul de screening organizat pe baze populaţionale pentru cancerul de sân;      c) Subprogramul de screening organizat pe baze populaţionale pentru cancerul colorectal;      d) Subprogramul de screening organizat pe baze populaţionale pentru depistarea infecţiilor cronice cu virusuri hepatitice B/C/D.  Subprogramul de screening organizat pe baze populaţionale pentru cancerul de col uterin este un subprogram ale cărui activități de testare prin metoda Babeș Papanicolaou a femeilor eligibile cu vârsta cuprinsă între 25 - 64 ani au fost implementate începând cu anul 2012, fondurile necesare derulării acestuia fiind asigurate din bugetul Ministerului Sănătății, prin bugetul programelor naționale de sănătate publică.  Subprogramele de screening organizat pe baze populaţionale pentru cancerul de sân, cancerul colorectal și pentru depistarea infecţiilor cronice cu virusuri hepatitice B/C/D au fost inițiate în anul 2018 și s-au desfășurat sub forma de proiecte pilot regionale finanțate din Fondul Social European, Programul Operațional Capital Uman. De asemenea, tot sub formă de proiecte pilot finanțate din fonduri structurale nerambursabile, s-a derulat și screeningul pentru cancerul de col uterin utilizând noi protocoale de testare privind identificarea infecțiilor presistente cu virusul HPV.  Proiectele pilot de screening pentru cancerul de col uterin, cancerul de sân, cancerul colorectal au furnizat metodologiile unitare de implementare a programelor de screening, criteriile de asigurare a calității serviciilor medicale, astfel încât toți participanții să beneficieze de servicii de screening și depistare prococe în condiții de egală siguranță și calitate, iar programele de screening să aibă efect maximal asupra stării de sănătate a populației, în condiții de cost-eficiență. Totodată, proiectele pilot au permis și evaluarea capacității de testare și preluare în tratament la nivel regional și național, în mod real, astfel că fundamentează planurile de extindere regională și națională a programelor de screening, așa cum este prevăzut în Hotărârea nr. 709/2023 privind punerea în aplicare a prevederilor art. IV din Ordonanţa Guvernului nr. 26/2023 pentru modificarea art. 942 din Legea nr. 95/2006 privind reforma în domeniul sănătăţii şi pentru modificarea şi completarea Legii nr. 293/2022 pentru prevenirea şi combaterea cancerului. Aceste proiecte au dezvoltat de asemenea și platforme unitare de raportare a persoanelor testate, rezultatelor investigațiilor diagnostice ale acestora și recomandărilor de urmat, cu scopul de a crea cadrul de monitorizare al calității programelor de screening la nivel național și de a integra informațiile privind toate persoanele care au fost testate în cadrul fiecărui program în parte.  Totodată, pentru persoanele care au calitatea de asigurat în cadrul sistemului de asigurări sociale de sănătate finanțarea serviciilor medicale clinice și paraclinice de screening, precum și de confirmare a diagnosticului la bolnavii depistați cu suspiciune de cancer și hepatite cu virusuri hepatitice B/C/D, acordate în regim ambulatoriu sau în regim de spitalizare de zi, se realizează din bugetul Fondului național unic de asigurăi sociale de sănătate în conformitate cu prevederile [Hotărârii](javascript:OpenDocumentView(409076,%207822524);) Guvernului nr. 521/2023 pentru aprobarea pachetelor de servicii şi a Contractului-cadru care reglementează condiţiile acordării asistenţei medicale, a medicamentelor şi a dispozitivelor medicale, în cadrul sistemului de asigurări sociale de sănătate, cu modificările și completările ulterioare și ale normelor metodologice de aplicare a acesteia aprobate prin Ordinul MS și CNAS nr. 1857/441/2023, cu modificările și completările ulterioare.  În același timp, odată cu intrarea în vigoare a Legii nr. 293/2022 pentru prevenirea şi combaterea cancerului, cu modificările şi completările ulterioare**,** dezvoltarea de programe organizate pe baze populaționale de screening pentru cancer constituie un obiectiv important al Planului național de prevenire și combatere a cancerului. Astfel, conform prevederilor art. 4 alin. (1) din Legea nr. 293/2022  toţi cetăţenii români care se află pe teritoriul României, au domiciliul sau reşedinţa în România, cetăţenii statelor membre ale Uniunii Europene, ai Spaţiului Economic European şi cetăţenii Confederaţiei Elveţiene, precum şi străinii şi apatrizii care au domiciliul sau reşedinţa în România au dreptul garantat de stat la serviciile de natură medicală, socială şi de susţinere psihologică cuprinse în Planul naţional de prevenire şi combatere a cancerului, după cum urmează:      a) servicii medicale de prevenire, diagnostic şi tratament al cancerului;      b) servicii de îngrijire, inclusiv îngrijiri paliative;      c) servicii de psihooncologie, onconutriţie şi oncofertilitate;      d) servicii sociale şi indemnizaţii lunare de hrană.  Având în vedere că prin articolului sus menționat drepturile prevăzute în Planul naţional de prevenire şi combatere a cancerului sunt conferite tuturor persoanelor, indiferent de calitatea de asigurat a acestora și faptul că, potrivit prevederilor art. 224 alin. (1) lit. f) din Legea nr. 95/2006 privind reforma în domeniul sănătății, republicată, cu modificările și completările ulterioare, bolnavii cu afecţiuni incluse în programele naţionale de sănătate stabilite de Ministerul Sănătăţii, până la vindecarea respectivei afecţiuni dobândesc calitatea de asigurat rezultă că toate persoanele asigurate beneficiază de serviciile medicale prevăzute în cuprinsul [Hotărârii](javascript:OpenDocumentView(409076,%207822524);) Guvernului nr. 521/2023 cu modificările și completările ulterioare, precum și Hotărârii Guvernului nr. 423/2022 privind aprobarea programelor naţionale de sănătate și a normelor tehnice de aplicare a acestora, cu modificările şi completările ulterioare.  În acest context, este de menționat faptul că, în prezent, persoanele care nu beneficiază de calitatea de asigurat în cadrul sistemului de asigurări sociale de sănătatate nu au acces la screening și diagnostic precoce de cancer. Pentru această categorie de persoane se intenționează utilizarea de fonduri externe nerambursabile din Programul Sănătate finanțat din Fondul de Coeziune, care conține alocări financiare aprobate cu această destinație. | | | | | | |
| **2.3 Schimbări preconizate**  În conformitate cu  prevederile HG nr. 20/2023 privind constatarea încetării stării de risc epidemiologic și biologic generate de pandemia de COVID-19 și ale art. 1 din Hotărârea Comitetului Național pentru Situații de Urgență nr. 36 din 21.07.2020, precum și a faptului că potrivit indicatorilor epidemiologici circulația SARS-CoV-2 este în scădere și nu mai necesită asigurarea testării pentru SARS-CoV-2 prin RT-PCR/NAAT pentru toate persoanele simptomatice și urmare adresei INSP nr. 13784/14.07.2023 propunem desființarea Subprogramului naţional de testare NAAT/RT-PCR şi de secvenţiere din structura Programului naţional de supraveghere şi control al bolilor transmisibile prioritare. Urmare acestui fapt, prin Normele tehnice de realizare a programelor naționale de sănătate publică, aprobate prin ordin al ministrului sănătății, se va asigura cadrul legislativ pentru realizarea testării RT-PCR în scopul stabilirii diagnosticului microbiologic sau pentru confirmarea diagnosticului etiologic în cazul tuturor bolilor transmisibile, inclusiv pentru infecția cu SARS-CoV-2, precum și a și a secvenţierii genomice prin tehnici NGS, conform metodologiilor de supraveghere elaborate de INSP, în cadrul Subprogramului naţional de supraveghere şi control al bolilor transmisibile prioritare din structura Programului naţional de supraveghere şi control al bolilor transmisibile prioritare.  Totodată, având în vedere că deschiderea creditelor bugetare pentru finanțarea contravalorii testelor RT-PCR efectuate este condiționată de raportarea în CoronaForms și de validarea acestora de către direcțiile de sănătate publică, activități a căror realizare va depăși termenul de 31 martie 2024, propunem aprobarea unei norme tranzitorii potrivit căreia sumele necesare pentru finanțarea serviciilor medicale de testare NAAT/RT-PCR şi de secvenţiere realizate până la data de 31 martie 2024 în cadrul Subprogramului naţional de testare NAAT/RT-PCR şi de secvenţiere să se asigure din bugetul alocat pentru implementarea Programului naţional de supraveghere şi control al bolilor transmisibile prioritare în anul 2024, în baza documentelor prevăzute la art. 8 alin. (2) şi (3) din HG nr. 423/2022, cu modificările și completările ulterioare, transmise la Ministerul Sănătății până cel târziu la data de 30 iunie 2024.    În domeniul prevenţiei tulburărilor de sănătate mintală, potrivit Organizației Mondiale a Sănătății, se estimează că aproximativ 1 din 2 persoane va experimenta o formă de tulburare mintală în cursul unui an, iar aproximativ 1 din 6 copii și adolescenți suferă de o problemă de sănătate mintală.  În vederea unei intervenții strategice pentru a oferi sprijin adecvat şi în acord cu prevederile Strategiei naţionale de sănătate pentru perioada 2023 - 2030, aprobată prin Hotărârea Guvernului nr.1.004/2023 este necesară modificarea obiectivelor Programului național de sănătate mintală și profilaxie în patologia psihiatrică.  Unul dintre obiectivele Strategiei naţionale de sănătate pentru perioada 2023 - 2030 este acela de optimizare a furnizării serviciilor de sănătate pentru probleme majore de sănătate publică. Pentru atingerea acestui obiectiv sunt prevăzute acţiuni care vizează printre altele, furnizarea serviciilor de sănătate mintală la nivel comunitar, cu accent pe prevenţie şi reinserţie socială, precum şi pe evaluarea riscului de apariție a problemelor de sănătate mintală adecvate vârstei (adicţii, depresie, demenţă).  În acest context, propunem modificarea obiectivelor Programului naţional de sănătate mintală şi profilaxie psihiatrică după cum urmează:   1. realizarea activităților de terapie ocupațională în cadrul unităților care implementează PNSM, în vederea favorizării măsurilor de reinserție socială și profesională a persoanelor cu tulburări de sănătate mintală; 2. creșterea conștientizării și informării populației generale și a profesioniștilor din sănătate prin îmbunătățirea înțelegerii patologiei tulburărilor adictive, depresive și anxioase.   Reformularea obiectivului menționat la lit. a) rezultă în urma analizei efectuate de Centrul Naţional de Sănătate Mintală şi Luptă Antidrog împreună cu specialiștii în terapie ocupațională, cu asistenții sociali din centrele de sănătate mintală, cu consultarea paciențior beneficiari ai serviciilor de ergoterapie și a altor servicii medicale acordate în centrele de sănătate mintală din cuprinsul căreia reiese:  - necesitatea diversificării activităților de terapie ocupațională astfel încât acestea să faciliteze creșterea autonomiei pacienților în viața de zi cu zi și reinserția lor socială;  - actualizarea cunoștințelor și abilităților terapeuților ocupaționali implicați în realizarea activităților de terapie ocupațională, astfel încât să răspundă nevoilor reale ale pacienților în direcția creșterii autonomiei personale și a reinserției sociale;  - necesitatea efectuării unui studiu de impact al serviciilor servicii de terapie ocupațională acordate în cadrul Programului naţional de sănătate mintală şi profilaxie psihiatrică  În condițiile creșterii numărului de persoane consumatoare de droguri ilegale, conform Raportului național privind situația drogurilor 2022 publicat pe site-ul Agenției Naționale Antidrog și a numărului de persoane consumatoare de alcool care ajung în unitățile de psihiatrie sau în alte unități sanitare cu patologii provocate și/sau acutizate de consumul de alcool (conform datelor statistice furnizate de Institutul Național de Sănătate Publică - Centrul Național de Statistică în Sănătatea Publică, cu privire la situația internărilor pentru diagnosticul de tulburări mentale și de comportament datorate folosirii alcoolului) s-a avut în vedere faptul că la nivelul populației, precum și a profesioniștilor din domeniul sănătății este necesară adoptarea unor măsuri pentru creșterea conștientizării și gradului de informare a acestora cu privire la riscurile asociate consumului de droguri și alcool și a interdependenței acestuia cu anxietatea și depresia. În acest caz, a fost propus obiectivul prevăzut la lit. b).  În ceea ce privește Programul naţional de screening organizat pentru boli cronice cu impact asupra sănătăţii publice propunem reformularea obiectivului acestuia astfel: creșterea accesului populației la programe de screening organizate pe baze populaționale pentru boli cronice cu impact asupra sănătăţii publice. Această propunere este motivată de faptul că măsurile care vizează acordarea serviciilor medicale de prevenție, diagnostic și tratament al bolilor cronice pentru persoanele asigurate sunt reglementate prin intermediul mai multor acte normative a căror punere în aplicare se încadrează în domeniul de competență al Ministerului Sănătății sau al Casei Naționale de Asigurări de Sănătate, după caz. În această situație, având în vedere și Recomandarea Consiliului Uniunii Europene privind consolidarea prevenirii prin depistare timpurie: O nouă abordare a UE privind screeningul pentru depistarea cancerului (2022/C 473/01), considerăm necesară asigurarea cadrului legislativ care să reglementeze integrarea și coordonarea unitară a serviciilor medicale acordate pentru prevenirea, diagnosticul și tratamentul bolilor cronice, indiferent de sursa de finanțare a acestora, în cadrul unui program de screening organizat sub coordonarea Ministerului Sănătății și a Institutului Național de Sănătate Publică pentru atingerea obiectivului propus, acela de a scădea povara bolilor cronice în populație în condiții de cost-eficiență, calitate și siguranță.  Noul obiectiv al Programului naţional de screening organizat pentru boli cronice cu impact asupra sănătăţii publice va permite elaborarea și realizarea unui model integrat și coordonat al programelor de screening pentru cancer și hepatite cronice cu virus B/C/D, astfel încât accesibilitatea populației să fie una crescută și corelată cu capacitățile naționale și resursele disponibile.  În vederea standardizării și uniformizării practicii medicale în furnizarea serviciilor de screening și diagnosticare precoce prin programe organizate de screening este necesară implementarea coordonată a metodologiilor comune astfel încât serviciile de screening să fie de calitate, sigure și monitorizate din punct de vedere al complienței la metodologii și al calității serviciilor furnizate. | | | | | | |
| **2.4.** Alte informaţii: | | | | | | |
| **Secţiunea a 3-a**  **Impactul socioeconomic al actului normativ** | | | | | | |
| * 1. Descrierea generală a beneficiilor şi costurilor estimate ca urmare a intrării în vigoare a actului normativ   Beneficiul adoptării prezentului act normativ este reprezentat de crearea cadrului legal adecvat implementării unor noi obiective în cadrul Programului naţional de screening organizat pentru boli cronice cu impact asupra sănătăţii publice, respectiv în Programul naţional de sănătate mintală şi profilaxie în patologia psihiatrică pentru creșterea accesului populației la programe de screening organizate pe baze populaționale pentru boli cronice și, respectiv, creșterea conștientizării și informării populației generale și a profesioniștilor din sănătate prin îmbunătățirea înțelegerii patologiei tulburărilor adictive, depresive și anxioase, ceea ce va conduce la îmbunătăţirea stării de sănătate şi reducerea impactului socio-economic. | | | | | | |
| * 1. Impactul social | | | | | | |
| * 1. Impactul asupra drepturilor şi libertăţilor fundamentale ale omului   Prezentul act normativ nu se referă la acest subiect. | | | | | | |
| * 1. Impact macro-economic   Prezentul act normativ nu se referă la acest subiect. | | | | | | |
| * + 1. Impactul asupra economiei şi asupra principalilor indicatori macroeconomici   Prezentul act normativ nu se referă la acest subiect. | | | | | | |
| * + 1. Impactul asupra mediului concurenţial şi domeniului ajutoarelor de stat:   Prezentul act normativ nu se referă la acest subiect. | | | | | | |
| * 1. Impact asupra mediului de afaceri   Prezentul act normativ nu se referă la acest subiect. | | | | | | |
| * 1. Impact asupra mediului înconjurător   Prezentul act normativ nu se referă la acest subiect. | | | | | | |
| * 1. Evaluarea costurilor şi beneficiilor din perspectiva inovării şi digitalizării   Prezentul act normativ nu se referă la acest subiect. | | | | | | |
| * 1. Evaluarea costurilor şi beneficiilor din perspectiva dezvoltării durabile   Prezentul act normativ nu se referă la acest subiect. | | | | | | |
| * 1. Alte informaţii - Nu sunt | | | | | | |
| **Secţiunea a 4-a**  **Impactul financiar asupra bugetului general consolidat,**  **atât pe termen scurt, pentru anul curent, cât şi pe termen lung (pe 5 ani), inclusiv informații cu privire la cheltuieli și venituri** | | | | | | |
| - în mii lei (RON) - | | | | | | |
| Indicatori | Anul curent | Următorii patru ani | | | | Media pe cinci ani |
| 1 | 2 | 3 | 4 | 5 | 6 | 7 |
| * 1. Modificări ale veniturilor bugetare, plus/minus, din care:   a) buget de stat, din acesta:  (i) impozit pe profit  (ii) impozit pe venit  b) bugete locale:  (i) impozit pe profit  c) bugetul asigurărilor sociale de stat:  (i) contribuţii de asigurări  d) alte tipuri de venituri (se va menționa natura acestora) |  | | | | | |
| * 1. Modificări ale cheltuielilor bugetare, plus/minus, din care:   a) buget de stat, din acesta:  (i) cheltuieli de personal  (ii) bunuri şi servicii  b) bugete locale:  (i) cheltuieli de personal  (ii) bunuri şi servicii  c) bugetul asigurărilor sociale de stat:  (i) cheltuieli de personal  (ii) bunuri şi servicii   1. alte tipuri de cheltuieli (se va menționa natura acestora) |
| * 1. Impact financiar, plus/minus, din care:   a)buget de stat  b) bugete locale |
| * 1. Propuneri pentru acoperirea creşterii cheltuielilor bugetare |
| * 1. Propuneri pentru a compensa reducerea veniturilor bugetare |
| * 1. Calcule detaliate privind fundamentarea modificărilor veniturilor şi/sau cheltuielilor bugetare |
| * 1. Prezentarea, în cazul actelor normative a căror adoptare atrage majorarea cheltuielilor bugetare, a următoarelor documente:  1. fișa financiară prevăzută la art.15 din Legea nr. 500/2002 privind finanțele publice, cu modificările şi completările ulterioare, însoțită de ipotezele și metodologia de calcul utilizată; 2. declarație conform căreia majorarea de cheltuială respectivă este compatibilă cu obiectivele şi prioritățile strategice specificate în strategia fiscal-bugetară, cu legea bugetară anuală şi cu plafoanele de cheltuieli prezentate în strategia fiscal-bugetară | | | | | | |
| * 1. Alte informaţii   Prezentul proiect de act normativ nu are impact bugetar asupra bugetului Ministerului Sănătății | | | | | | |
| **Secţiunea a 5-a**  **Efectele proiectului actului normativ asupra legislaţiei în vigoare** | | | | | | |
| * 1. Măsuri normative necesare pentru aplicarea prevederilor actului normativ:   Modificarea și completarea următoarelor acte normative:  - Ordinul ministrului sănătății nr. 964/2022 pentru aprobarea Normelor tehnice de realizare a programelor naţionale de sănătate publice, cu modificările și completările ulterioare;  - Ordinul ministrului sănătății nr. 2208/2022 pentru aprobarea machetelor de raportare fără regim special pentru raportarea indicatorilor specifici programelor / subprogramelor naţionale de sănătate publică; | | | | | | |
| * 1. Impactul asupra legislației în domeniul achizițiilor publice   Prezentul act normativ nu se referă la acest subiect. | | | | | | |
| * 1. Conformitatea actului normativ cu legislația UE (în cazul actelor ce transpun sau asigură aplicarea unor prevederi de drept UE).      1. Măsuri normative necesare transpunerii directivelor UE      2. Măsuri normative necesare aplicării actelor legislative UE   Prezentul act normativ nu se referă la acest subiect. | | | | | | |
| 3. Măsuri normative necesare aplicării directe a actelor normative comunitare  Proiectul de act normativ nu se referă la acest subiect | | | | | | |
| * 1. Hotărâri ale Curţii de Justiţie a Uniunii Europene   Proiectul de act normativ nu se referă la acest subiect | | | | | | |
| * 1. Alte acte normative şi/sau documente internaţionale din care decurg angajamente   Proiectul de act normativ nu se referă la acest subiect | | | | | | |
| * 1. Alte informaţii - Nu sunt. | | | | | | |
| **Secţiunea a 6-a**  **Consultările efectuate în vederea elaborării actului normativ** | | | | | | |
| * 1. Informații privind neaplicarea procedurii de participare la elaborarea actelor normative. | | | | | | |
| * 1. Informații privind procesul de consultare cu organizații neguvernamentale, institute de cercetare și alte organisme implicate | | | | | | |
| * 1. Informații despre consultările organizate cu autorităţile administraţiei publice locale, în situaţia în care actul normativ are ca obiect activităţi ale acestor autorităţi, în condiţiile Hotărârii Guvernului nr. 635/2022 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative | | | | | | |
| * 1. Informații privind puncte de vedere/opinii emise de organisme consultative constituite prin acte normative   Nu este cazul. | | | | | | |
| * 1. Informații privind avizarea de către:   a) Consiliul Legislativ  b) Consiliul Suprem de Apărare a Țării  c) Consiliul Economic și Social  d) Consiliul Concurenței  e) Curtea de Conturi | | | | | | |
| * 1. Alte informaţii | | | | | | |
| **Secţiunea a 7-a**  **Activităţi de informare publică privind elaborarea**  **şi implementarea actului normativ** | | | | | | |
| * 1. Informarea societăţii civile cu privire la necesitatea elaborării proiectului de act normativ   Proiectul de act normativ respectă prevederile art. 7 alin. (13) din Legea nr. 52/2003 privind transparenţa decizională în administraţia publică, republicată, cu modificările și completările ulterioare. | | | | | | |
| * 1. Informarea societăţii civile cu privire la eventualul impact asupra mediului în urma implementării actului normativ, precum şi efectele asupra sănătăţii şi securităţii cetăţenilor sau diversităţii biologice   Informarea societăţii civile s-a realizat în perioada de consultărilor publice. | | | | | | |
| **Secţiunea a 8-a**  **Măsuri privind implementarea, monitorizarea și evaluarea actului normativ** | | | | | | |
| * 1. Măsurile de punere în aplicare a actului normativ | | | | | | |
| * 1. Alte informaţii - Nu sunt. | | | | | | |

**Față de cele prezentate, a fost promovată prezenta Hotărâre a Guvernului pentru modificarea Anexei nr. 1 la Hotărârea Guvernului nr. 423/2022 privind aprobarea programelor naţionale de sănătate.**

|  |  |
| --- | --- |
| **MINISTRUL SĂNĂTĂȚII**  **Prof. Univ. Dr. Alexandru RAFILA** | **PREȘEDINTELE**  **CASEI NAȚIONALE DE**  **ASIGURĂRI DE SĂNĂTATE**  **Valeria HERDEA** |

**AVIZATORI:**

|  |  |
| --- | --- |
| **VICEPRIM-MINISTRU**  **Marian Neacșu** | **VICEPRIM-MINISTRU**  **Ministrul Afacerilor Interne**  **Marian-Cătălin PREDOIU** |
|  |  |
| **Ministrul Apărării Naţionale**  **Angel TÎLVĂR** | **Ministrul Finanțelor**  [**Marcel-Ioan BOLOȘ**](https://gov.ro/ro/guvernul/cabinetul-de-ministri/ministrul-finantelor1686911048) |
|  |  |
| **Ministrul Transporturilor și Infrastructurii**  **Sorin-Mihai GRINDEANU** | **Serviciul** **Român de Informații**  **Director interimar**  **Răzvan Ionescu** |
|  |  |
| **Serviciul de Informații Externe**  **Director**  **Gabriel VLASE** | **Academia Română**  **Președinte**  **Acad. Ioan-Aurel POP** |
|  |  |
| **Ministrul Justiției**  [**Alina-Ștefania GORGHIU**](https://gov.ro/ro/guvernul/cabinetul-de-ministri/ministrul-justitiei1686910424) |  |